Φανές Λέσβου

Φανές είναι η ονομασία της μικρότερης από τις νησίδες που βρίσκονται στο Σίγρι της Λέσβου. Ονομάζεται “Φανές” ή "Σκορδονήσι" επισήμως, αντίστοιχη ονομασία με την ίδια ερμηνεία δίνεται και από τους Τούρκους ("Σαρμοσάκ"). Οι κάτοικοι όμως το αποκαλούν απλώς "Νησάκι", σε αντιπαραβολή με το "Νησί" - όπου εννοούν τη Νησιώπη (Μεγαλονήσι).

Είναι άγονο και βραχώδες και κατοικείται από γλάρους, που φτιάχνουν τις φωλιές τους. Φυτρώνει σπανάκι αυτοφυές.

Υπάρχει κάτι ενδιαφέρον κι αδιερεύνητο για το Νησάκι: κάποιοι δύτες βλέπουν στο βυθό ίχνη από ένα παλιό μονοπάτι, το οποίο ξεκινά απ’ την απέναντι ακτή για να καταλήξει στο άγονο νησάκι. Το μονοπάτι αυτό έχει αποτυπωθεί και σε χάρτες του 17ου και 18ου αιώνα, χωρίς να έχει σωθεί μαρτυρία πώς χρησιμοποιούνταν και για ποιο σκοπό.

Πηγές
Το απολιθωμένο δάσος στο Σίγρι της Λέσβου

Βραχονησίδες του Αιγαίου
Νομός Λέσβου